Mein Herz brennt
Mein Herz brennt (alman dilindən – "Mənim qəlbim yanır") — Almaniya rok musiqi qrupu olan "Rammstein" mahnısı. Mahnı musiqi qrupunun yeddinci studiya albomunu olan "Mutter" (2001) albomunun baş sinqlıdır. Həmçinin, mahnı musiqi qrupunun o dövrdəki konsertlərində açılış mahnısı kimi istifadə olunurdu. Əlavə olaraq, mahnı musiqi qrupunun ən böyük hitlər albomu olan "Made in Germany 1995–2011" (2011) musiqi albomunda buraxılmışdır. Bu, albomun sinql olaraq buraxılmamış və musiqi videosu olmayan yeganə mahnısı idi. Mahnı 2012-ci ildə "Videos 1995–2012" video kolleksiyasını reklam etmək üçün yenidən buraxılmışdır. Mahnının pianino versiyası sinql olaraq 7 dekabr 2012-ci ildə buraxılmışdır. Mahnının sözləri üçüncü şəxsin kabusların yaratdıqları vahimələri təsvir etməyində ibarətdir. Mahnının girişinin açılış misrası və nəqərati ("Nun, liebe Kinder, gebt fein Acht. Ich habe euch etwas mitgebracht"; mənası – "İndi, əziz uşaqlar, diqqət yetirin. Sizin üçün bir şey gətirmişəm") uşaqlar üçün nəzərdə tutulmuş "Sandmännchen" (azərb. Cənab Qum adam‎) Almaniya televerilişindən götürülmüşdür. Bu televeriliş uşaqların yatması üçün hekəyələr səsləndirirdi. Mahnını üçüncü şəxsdən səsləndirən şəxs personajın daha qaranlıq olan bir versiyasıdır.